82. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.841/13/47410  της 27 Μαΐου/19 Ιουν. 1974 (ΦΕΚ Β΄  613) Περί εκθέσεων υπηρεσιακής ικανότητος εκπαιδευτικών υπηρετούντων εις Γραφεία της Δ/νσεως Εκπ/σεως Ελληνοπαίδων Εξωτερικού Ξένων και Μειονοτικών Σχολείων του Υπουργείου Εθν. Παιδείας και Θρησκευμάτων. Έχοντες υπ’ όψει: 1.Τας διατάξεις του άρθρ. 36 του Ν.Δ. 651/70 «περί οργανώσεως της Γεν. Εκπ/σεως και Δ/νσεως του Προσωπικού αυτής». 2.Τας διατάξεις του άρθρ. 15 του Ν.Δ. 154/73 «περί αντικαταστάσεως, συμπληρώσεως και τροποποιήσεως διατάξεών τινων του Ν.Δ. 695/70 «περί εκπ/σεως Ελληνοπαίδων Εξωτερικού». 3.Την υπ’ αριθ. 38470/15.5.72 (ΦΕΚ Β΄ 389) υπουργικήν απόφασιν «περί ορισμού αξιολογούντων και γνωματευόντων επί εκπαιδευτικού προσωπικού ειδικών τινων περιπτώσεων». 4.Την υπ’ αριθ. Φ.91865/30/72 (ΦΕΚ Β΄ 654) υπουργικήν απόφασιν «περί συμπληρώσεως της υπ’ αριθ. 38470/15.5.72 υπουργικής αποφάσεως». 5.Την υπ’ αριθ. 103125/5500/27.9.72 (ΦΕΚ Β΄ 765) υπουργικήν απόφασιν «περί των υπηρεσιακών εκθέσεων εκπαιδευτικών λειτουργών τελούντων εν αποσπάσει», και  6.Την υπ’ αριθ. 35901/3.4.73 υπουργικήν απόφασιν «περί εκθέσεων υπηρεσιακής ικανότητος εκπαιδευτικών υπηρετούντων εις τα Γραφεία Εκπαιδευτικών Συμβούλων», αποφασίζομεν: Συμπληρούντες την υπ’ αριθ. Φ.396.1/112/39076/ 30.4.1974 απόφασιν του Υπουργείου Εθν. Παιδείας και Θρησκευμάτων «περί ορισμού αξιολογούντων και γνωματευόντων επί εκπαιδευτικού προσωπικού ειδικών τινων περιπτώσεων», ορίζομεν, όπως δια τους καθ’ οιονδήποτε τρόπον υπηρετούντας εκπαιδευτικούς λειτουργούς παρά τη Δ/νσει Εκπ/σεως Ελληνοπαίδων Εξωτερικού και Ξένων και Μειονοτικών Σχολείων, αρμόδιοι προς σύνταξιν υπηρεσιακών εκθέσεων θα τυγχάνουν ο Διοικητικός Επιθεωρητής των Ξένων εν Ελλάδι Σχολείων, ως αξιολογών και ο Διευθυντής της Δ/νσεως Εκπ/σεως Ελληνοπαίδων Εξωτερικού και Ξένων και Μειονοτικών Σχολείων, ως γνωματεύων. Τόσον ο αξιολογών Επιθεωρητής όσον και ο γνωματεύων Διευθυντής θα αξιολογούν και θα γνωματεύουν τους κρινομένους και επί των πέντε ουσιαστικών προσόντων και θα καταχωρίζωνται ακολούθως εις τα ατομικά αυτών δελτία και θα λαμβάνωνται υπ’ όψιν ως έχουν από τα αρμόδια Υπηρεσιακά Συμβούλια. Η παρούσα δημοσιευθήτω δια της Εφημερίδος της Κυβερνήσεως. Σελ. 154(ζ) Τεύχος 610-Σελ.24 32.Β.β.82 Εκπαιδευτικοί Λειτουργοί εν γένει 